Xiaomi lancerer nyt smartwatch i Danmark

Tirsdag holdt Xiaomi global lancering af sin Xiaomi 12-serie af smartphones. Men der var mere i posen, nemlig et helt nyt smartwatch. Xiaomi Watch S1 blev præsenteret sammen med 12’erne i januar, men igår viste kineserne en ny sportsvariant: Watch S1 Active.

Samtidig blev det bekræftet at begge urene kommer til Danmark. Der er dog endnu ikke sat hverken pris eller dato på.

Den regulære – og dyreste – Watch S1 variant har 1,43 tommer AMOLED-skærm med en opløsning på 466 x 466 pixels. Den understøtter 200 urskiver, op til 117 forskelige sportsprogrammer, deriblandt 19 “professionelle”.

Uret registrerer automatisk aktivitet (ud over det sædvanlige) og kan levere både pulsmåling og måling af ilt i blodet løbende.

Batteriet er på 470 mAh og holder i op til 12 dage på en opladning, lover Xiaomi. Den kan oplades trådløst.

Xiaomi Watch S1 og S1 Active.

Den nye model, Watch S1 Active, har grundlæggende nøjagtig de samme specifikationer. Men der er forskelle i både størrelse og materialevalg.

Urene er baseret på Xiaomis eget styresystem, så der er altså ikke adgang til WearOS eller Android-apps.

| Xiaomi Watch S1 | Xiaomi Watch S1 Active

Design og dimensioner

1,43″ AMOLED
46,5 x 46,5 x 11 mm
52 gram
200 urskiver

1,43″ AMOLED
46,5 x 47,3 x 11 mm
36,3 gram
200 urskiver

Batterilevetid | 12 dage | 12 dage
Bluetooth | Bluetooth 5.2 BLE | Bluetooth 5.2 BLE
GPS | Dual-band multisystem | Dual-band multisystem

Fitness-tracking

117 sportsprogrammer
Løbende puls- og SpO2-måling

117 sportsprogrammer
Løbende puls- og SpO2-måling

Pris | 269 dollars (1.800 kr.) | 199 dollars (1.336 kr.)

Xiaomi lancerer nyt smartwatch i Danmark